NaiveNeuron/SloPal huggingface dataset:
Jurinová, Erika, podpredsedníčka NR SR (2015-05-14):
Ďakujem pekne. Na vaše vystúpenie sú tri faktické poznámky. Uzatváram možnosť prihlásiť sa. Nech sa páči, pán poslanec Vašečka.
Ľ. Martinák, poslanec: (2008-09-16):
Dajte, pán predseda, prosím, hlasovať o mojom procedurálnom návrhu.
Pellegrini, Peter, predseda NR SR (2015-11-26):
Ďakujem pekne. Na vaše vystúpenie neevidujem žiadnu faktickú poznámku. Ďalšia vystúpi v rozprave pani poslankyňa Kučerová.
Verešová, Anna, poslankyňa NR SR (2019-09-12):
Ja som nemala počas celého tohto trojročného obdobia, že my sa tu naprieč vieme spojiť v otázke dôstojnosti človeka. Naozaj naprieč politickým spektrom treba viacej hovoriť o dôstojnosti človeka, ktorú má človek bez toho, že či je pekný, múdry, krásny, vysoký a podobne. Len preto, že je človek, máme túto dôstojnosť. Ja budem určite prosiť aj výbor zdravotnícky, pána predsedu, aby sme o tom ešte rokovali, lebo by sme sa skutočne posunuli zase niekde ďalej ku krajinám, ktoré niečo takéto už realizujú. Takže budem ďalej v tom pokračovať. Ďakujem pekne.
Hraško, Igor, poslanec NR SR (2014-09-17):
Ďakujem pekne za slovo. Pán kolega Galko, úplne s vami súhlasím, je to neodškriepiteľný fakt, že strana SMER má vo verejno-právnej RTVS ďaleko, ďaleko väčší priestor, ako všetci ostatní, respektíve tí, ktorí by si to zaslúžili, oproti tým štandardným, ktorí sa doteraz do akýchkoľvek diskusií zapájali. Dochádza tak isto aj ku tendenčnému skresľovaniu reportáží, o ktorom ste tak isto hovorili, sám som toho bol svedkom, nie raz, pretože som sa osobne zúčastnil na tlačovkách, ktoré potom vyzneli úplne iným spôsobom. Dochádza k vylučovaniu poslancov z niektorých tém, pritom povedzme, že poslanci OBYČAJNÝCH ĽUDÍ a nezávislých osobností upozornili na problém. Urobili ku tomu tlačovku, zavolali človeka, ktorý tým bol postihnutý, jeden z tých, ktorý bol postihnutý. Na základe tohto tlaku sa nám podarilo dospieť k zdarnému výsledku tejto danej kauzy, ktorá, mimochodom, bola na ministerstve školstva a na základe toho teda boli uspokojení tí ľudia, ktorí boli poškodení, ale o tom, že to riešili poslanci OBYČAJNÝCH ĽUDÍ a nezávislých osobností, nepadla ani zmienka, absolútne. Redaktorka si odchytila daného človeka, ktorého sme my pozvali na tlačovku, urobila si s ním rozhovor a to bolo všetko. To znamená, že kauza bola akoby nič a samozrejme ministerstvo školstva sa dokázalo pritom brániť a potom odsúhlasilo. To, že verejno-právna RTVS sa pravidelne nezúčastňuje našich tlačoviek, tak to je ďalší fakt, ktorý naozaj je. Na tlačovkách OBYČAJNÝCH ĽUDÍ a nezávislých osobností ich vídať naozaj veľmi zriedka. To, ako sa zúčastňujú ostatné televízie, to je iná vec, ale hovoríme tu o verejno-právnej RTVS. Takže toto sú problémy naozaj, ktoré tendenčne napomáhajú vládnej strane a poškodzujú, žiaľ, strany opozičné, pričom mandát máme tak isto silný a zastupujeme tu občanov, ktorí nám dali dôveru.
Pčolinský, Peter, podpredseda NR SR (2022-11-30):
Ďakujem pekne. Pán minister, páni poslanci! Pán minister, páni poslanci, Igor Matovič a páni poslanci, na rokovanie ste mali dosť času. Poprosím, pán minister, zaujmite svoje miesto, páni poslanci Šeliga a Gyimesi, nevyrušujte pána ministra, chceme rokovať ďalej. Teraz písomne prihlásený v rozprave vystúpi pán poslanec Ondrej Dostál.
Ďurkovský, Andrej, poslanec NR SR (2011-05-18):
Vážený pán predsedajúci, vážený pán minister, dámy a páni, Výbor Národnej rady Slovenskej republiky pre verejnú správu a regionálny rozvoj určil za spravodajcu k vládnemu návrhu zákona o poskytovaní dotácií na spracovanie územnoplánovacej dokumentácie obcí mňa ako náhradného spravodajcu. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený vládny návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené v § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady posúdil uvedený návrh a v zmysle rokovacieho poriadku ho zaradil na rokovanie dnešnej schôdze Národnej rady. Konštatujem, že uvedený vládny návrh zákona spĺňa po formálno-právnej stránke všetky náležitosti uvedené v § 67 a 68 zákona Národnej rady o rokovacom poriadku. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Návrh zákona je v súlade s Ústavou Slovenskej republiky i s ostatnými všeobecne záväznými právnymi predpismi Slovenskej republiky, s medzinárodnými zmluvami, ktorými je Slovenská republika viazaná, ako aj s právom Európskej únie. Vychádzajúc z oprávnení, ktoré pre mňa ako náhradného spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 29. apríla navrhujem, aby vládny návrh zákona prerokovali výbory: ústavnoprávny, Výbor Národnej rady pre financie a rozpočet a Výbor Národnej rady pre verejnú správu a regionálny rozvoj. Pán predsedajúci, skončil som, otvorte, prosím, rozpravu. Ďakujem.
Baránik, Alojz, poslanec NR SR (2016-10-21):
Ďakujem. Ja sa tiež prihováram za to, aby pozmeňujúci návrh pani poslankyne Blahovej a pána poslanca Dostála bol prijatý. Ale pokiaľ ide o faktickú poznámku samotnú, tak som si uvedomil, že pokiaľ ide o ten horalkový aspekt tohto návrhu zákona, to znamená vnesenie jedla do pléna, tak si myslím, že tak ako je tento návrh zákona formulovaný, tak by sme mali asi pripraviť nejaké zariadenie technologické, ktoré zabezpečí, že aj tá horalka, ktorá je pred týmito dverami pred vstupom požitá, to znamená, že bude vnesená v tele poslanca, aby sa zisťovalo, že či a v akom je stave, aby sa zabránilo tomu, že tá horalka bude vnesená ešte v stave, kedy sa môže považovať ešte za jedlo. Ďakujem pekne.
Lipšic, Daniel, poslanec NR SR (2016-09-07):
Pán predseda, ak si myslíte, že máte gombík k dispozícii, že vám to umožňuje byť neslušný a skákať mi do reči, tak nie. Dajte si faktickú poznámku, ak sa vám zdá, že to nepatrí na rokovanie pléna, takáto vec, tak fajn, tak fajn, svedčí to o proste nejakej vašej úrovni alebo vašej empatii, však v tichosti o tom trošku porozmýšľajte pred tým, ako niečo poviete alebo vykríknete, a potom možno k tomu zaujmete stanovisko. Ja som urobil prosbu pre pani ministerku vo vzťahu k vášmu predsedovi Národnej rady, ak sa vám zdá tento postoj v poriadku, sa vám to páči a oceňujete ho potleskom, fajn. Hovorím, každý proste si nejakú vizitku vystavuje verejne, aj vy, aj pán podpredseda Hrnčiar. Jemu zrejme tiež vadí, že by pani podpredsedníčka Nicholsonová viedla schôdzu o hodinu kratšie ako on. V poriadku... (Prerušenie vystúpenia predsedajúcim.)
Paška, Pavol, predseda NR SR (2014-03-27):
Hlasujeme. (Hlasovanie.) 136 prítomných, 58 za, 1 proti, 77 sa zdržalo. Tento návrh sme neschválili.
Kiššová, Jana, poslankyňa NR SR (2014-11-08):
Ďakujem pekne za slovo. Chcem veľmi pekne poďakovať kolegovi Petrovi Osuskému za naozaj veľmi impresívne a veľmi múdre slová. A pridávam sa k tomu, že ja rovnako ako on nepredpokladám, že dnes bude pán premiér odvolaný. Zas na druhej strane to, čo dnes odznelo a čo dnes odznie, by sa malo dostať do uší ľudí, by sa malo dostať do uší občanov a voličov. A ja verím, že to, čo tu dnes odznie, si ani pán premiér, ani členovia vlády a, verím, ani poslanci strany SMER nestrčia len tak za klobúk. A verím, že to, čo tu dnes odznie, tak pohne verejnou mienkou. Ak sa len toto stane, tak už to celé malo zmysel. Ďakujem.
Číž, Miroslav, podpredseda NR SR (2015-03-24):
Ďakujem aj. Kolegyne, kolegovia, máme dve minúty. Pán poslanec Mičovský je prihlásený posledný do rozpravy ústne. Máte to, pán poslanec, na dlho? (Reakcia z pléna.) Je všeobecný súhlas, aby pán poslanec ešte vystúpil? (Súhlasná reakcia pléna.) Nech sa páči, máte slovo.
P. Hrušovský, predseda NR SR: (2004-05-14):
Ešte sa prihlásil pán minister spravodlivosti. Ešte chcem požiadať pána predsedu výboru pre školstvo, vedu a vzdelanie vzhľadom na rozsah podaného pozmeňujúceho návrhu, ktorý sa dotýka problematiky školstva, aby výbor pred hlasovaním v druhom čítaní o prednesenom pozmeňujúcom návrhu sa zaoberal vecne podaným pozmeňujúcim návrhom, keďže to považujem za dôležité vzhľadom na to, aby neprišlo k nejakým omylom a chybám v tomto návrhu. Pána predsedu prosím, aby do rokovania parlamentu, t. j. do stredy do 13.00 hodiny, tento problém prerokoval vo svojom gestorskom výbore, teda nie gestorskom k zákonu, ktorý prerokúvame, antidiskriminačnému, ale vecne príslušnému. Pán predseda, nech sa páči.
Kazda, Radovan, poslanec NR SR (2022-03-17):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Zmajkovičová, Renáta, podpredsedníčka NR SR (2012-10-25):
Pán poslanec, chcete reagovať? Nie? Kolegyne, kolegovia, pán poslanec Lebocký zrejme. Tri vety? Nech sa páči, do rozpravy.
Puci, Róbert, poslanec NR SR (2018-12-04):
Ďakujem pekne. Vážený pán predsedajúci, v rozprave vystúpili traja poslanci, nebol však podaný žiaden pozmeňujúci a doplňujúci návrh. Pán predsedajúci, sme v treťom čítaní , otvorte, prosím, rozpravu.
P. Hrušovský, podpredseda NR SR: (2001-11-29):
(Hlasovanie.) Prítomných 115 poslancov, za 113, zdržal sa 1, nehlasoval 1. Konštatujem, že Národná rada prijala vládny návrh zákona o Súdnej rade Slovenskej republiky a o zmene a doplnení niektorých zákonov . Ďakujem pánu poslancovi Kresákovi.
Grendel, Gábor, poslanec NR SR (2016-06-21):
Ďakujem, pán predseda. V rozprave vystúpili 7 poslanci, procedurálne návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2015-12-09):
Ešte, mali ste pravdu. Ste čakali, kým otvorím rozpravu. Takže otváram rozpravu v rámci tretieho čítania . Končím možnosť prihlásiť sa do rozpravy a vyhlasujem rozpravu za skončenú. Nech sa páči.
Kuffa, Štefan, poslanec NR SR (2014-12-09):
Ja len krátko. Naozaj je cítiť, že tá bezpečnostná situácia v celom svete sa mení. To nielen ako tu, to cítiť v Európe, ale v celom svete. A je to naozaj ten veľký ten tlak. Áno, kto chce mier, tak musí byť pripravený na tú vojnu. To rímske príslovie. Ale je rozdiel tiež medzi vojnou útočnou a obrannou. Aj v tom je podstatný ako rozdiel a treba to tak aj vštepovať možno aj práve našim ľuďom, ale aj našim vojakom a armáde, aby sme boli pripravení brániť svoju vlasť, hej? Brániť svoju vlasť je iné, ako útočiť a byť agresívny voči niekomu. To len chcem na Helenku akože reagovať, že koho má naše krajina ako za nepriateľov. Tak ma to tak napadá. Ja som to aj spomínal a spomeniem to. Slovensko môže byť nádherným mostom medzi východom a západom. Prečo to nevyužiť, túto situáciu? A neriešiť to so zbraňou v ruke, ale mierovým rokovaním. To jak tuná bolo ešte pred rokom, tuná v parlamente, ako sme to podporovali, ten Majdan v Kyjeve, v uliciach. Ja som vyzýval k tomu pokoju. Viete, tu je taká paralela. Aj človek sa zamýšľa, aj teraz, čo sa deje v uliciach, lebo stačí len taká malá rozbuška. Kto by povedal v bývalej Juhoslávii, že tam bude vojna? A tá vojna, ten konflikt bol vnútroštátny. Tak jak je to teraz na Ukrajine, to isté bolo na Balkáne. A k tým útočným puškám. Však samozrejme aj tá otázka, keď v časovom strese, keď nakupujeme, tak obyčajne tá kúpa sa pokazí, alebo nemusí vyjsť ako tak správne, ale ja som to tak trošku skomolil, ale chcem to povedať, že tie švajčiarske ručné zbrane sú také, že darmo sa dostanú k strelivu tie okolité krajiny, nepasuje to strelivo do toho. To som chcel poukázať na to, že dá sa efektívne využívať finančné zdroje. Vyrobiť také zbrane, ktoré prinášajú desaťnásobný úžitok. Tí Švajčiari majú tieto zbrane a to boli strojári, ktorí sa nad tým potrápili a vymysleli tento systém.
Mojš, Milan, poslanec NR SR (2019-09-13):
Ďakujem, vážený pán predseda. V rozprave vystúpil jeden poslanec, pán poslanec Miroslav Ivan, avšak nebol podaný procedurálny návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
D. Jarjabek, poslanec: (2007-03-28):
Ja som ho takisto volil ako podpredsedu parlamentu, ja si ho vážim, ale jednoducho isté veci podpásového charakteru by mali zostať niekde inde a myslím si, že takéto vystúpenia by tu nemali byť jednoducho z toho dôvodu, že po takýchto vystúpeniach tam za tými dverami potom si tie ruky už podať nemôžeme, keď sa náhodou stretneme. Súhlasím so všetkým, čo hovoríš. Buďme na seba ostrí, buďme na seba nekompromisní, ale len tak, aby sme si za tými dverami tam mohli podať ruku. A dovolím si tvrdiť, že po dnešnom a po včerajšom dni to už také ľahké nebude, ja by som si veľmi prial, aby to také zase mohlo byť. Ďakujem za pozornosť.
Figeľ, Ján, podpredseda NR SR (2014-09-16):
Ďalším rečníkom prihláseným do rozpravy je Alojz Hlina. (Hlasy v sále.) Ďakujem za túto výmenu. Nech sa páči, pán kolega, máte slovo.
Simon, Zsolt, poslanec NR SR (2016-10-26):
Ďakujem pekne. Nerád, ale keď ste ma už spomenuli, by som dodal ešte k tomu vystúpeniu, ktoré som mal predtým, na doplnenie toho, čo ste povedali, jeden dovetok. Táto vláda bráni slovenské pozemky a slovenské vlastníctvo viac ako tento zákon, ktorý kolegovia navrhujú zrušiť, lebo je nezmyselný. Chráni ho tým, že zavádza a zvyšuje dane a odvody, je tu korupcia a klientelizmus a tá vyháňa zahraničných investorov z tejto krajiny, pretože sme pre nich pomaly nelukratívni. A tým, ktorí si to môžu kúpiť túto pôdu? Viete, politika s ľudskou tvárou, s hodinkami, za ktoré môžte kúpiť celý kataster v tejto krajine, asi tiež nezaváňa tým pravým spôsobom ochrany pôdy.
Martinák, Ľuboš, poslanec NR SR (2013-06-26):
Pán predseda, dajte hlasovať o vládnom návrhu zákona, s návrhom gestorského výboru uvedený návrh schváliť.
A. Přidal, poslanec: (2005-11-08):
Najskôr však budeme hlasovať o bodoch spoločnej správy. Keďže bod 6 bol vyňatý na osobitne hlasovanie, dajte hlasovať najprv o bodoch 1 až 5 a 7 až 9 spoločnej správy s odporúčaním gestorského výboru schváliť ich.
Přidal, Alojz, poslanec NR SR (2013-03-25):
Takže, vážený pán profesor, ja sa nestačím čudovať, ako tu bol predložený nejaký kozmetický návrh energetického zákona a my tu otvárame diskusiu o jadrovej energetike, o koncepcii rozvoja, energetickej. Jednoducho na Slovensku je dostatok seminárov, dostatok odborných konferencií. Tam môžete uvádzať ako svoje názory. Naozaj s niektorými nemôžem vôbec súhlasiť. Vy ste povedali pomaly, že jadrová energetika je ohrozenie demokracie, čo sa mi zdá smiešne ako. Ja celý život robím v jadrovej energetike a neviem si predstaviť slovenskú energetiku bez vyváženého mixu energetických zdrojov, kde nepochybne patrí aj jadrová energetika. A môžem vám povedať, že nad jadrovou bezpečnosťou tu dozerá Úrad jadrového dozoru Slovenskej republiky, ktorý stráži, aby sa aktuálne štandardy, európske aj svetové, jednoducho udržiavali. Čo sa týka tej zamestnanosti, práve naopak. Pozrite sa, koľko ľudí zamestnáva, ja viem, taký paroplyn v Malženiciach, koľko zamestnáva elektráreň Bohunice. To je úplne nepravda, čo ste povedali, čo sa týka starostov. A jednoducho ten región Jaslovských Bohuníc aj Mochoviec je zžitý s tou jadrovou energetikou. Ja som presvedčený, že práve naopak, že tá jadrová energetika pre Slovensko, pre rozvoj vedy, techniky a aj pre tú zamestnanosť ľudí bola požehnaním, a som pyšný na to, že sme robili v tejto oblasti. Robili tam naozaj ako, a stále tam robia ľudia, na ktorých som hrdý, ktorí sú odborníci, ktorí učia aj teraz Talianov. Tá pravda je naozaj, naozaj úplne iná. Jednoducho, jadrová energetika, ja som presvedčený, že má budúcnosť. A je len otázka času, aj Nemecko prehodnotí.... (Prerušenie vystúpenia časomerom. Potlesk.)
Paška, Pavol, predseda NR SR (2014-07-11):
Dobre. Je všeobecný súhlas? (Reakcie z pléna.) Budeme hlasovať. (Hlasovanie.) 131 prítomných, 112 za, 8 proti, 10 sa zdržalo, 1 nehlasoval. Budeme o vašom návrhu, páni navrhovatelia, hlasovať na septembrovej schôdzi. Budeme teraz hlasovať o návrhu pánov poslancov Zajaca, Hudackého na vydanie zákona, ktorým sa mení, ešte pardon, prepáčte, pán poslanec Kuffa, ospravedlňujem sa.
Žiga, Peter, podpredseda NR SR (2024-04-18):
Prezentujme sa a hlasujme. (Hlasovanie.) 146 prítomných, 79 za, 9 proti, 58 sa zdržalo. Pristúpime k tretiemu čítaniu . Otváram rozpravu v rámci tretieho čítania. Chce sa niekto prihlásiť do rozpravy? Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Hlina, Alojz, poslanec NR SR (2013-09-17):
Ďakujem veľmi pekne. Zdieľam podobný názor, že je ťažké reagovať na niekoho, kto tu nie je, ale tak sme svedkami všeličoho. Premiér nastavuje úroveň komunikácie a ja sa, teda deklarujem, že sa jej prispôsobím. Ja som naozaj nerobil tie „vúdú tanečky“ s jeho portrétom, nerobil som, čo mu nosili vence k jeho portrétu, to mi príde úplne morbídne, nosiť vence k portrétu živého človeka a sekundárne tým pomohli, že sa stalo to. Čiže ja som toto nerobil, ani to nebudem robiť. Ale premiér v TA3 a dnešnou mňa presvedčil, že je pre politiku enormne škodlivý, tak jak som to zistil cirka pred tromi rokmi, že Slota je už naozaj za akoukoľvek hranou a proste som sa tak komunikačne nastavil. Čiže ak som doteraz premiéra Fica určitým spôsobom rešpektoval ako protivníka, lebo protivníkovi treba vzdať úctu a rešpekt, tak on teraz pripravil nastavenie. Ja viem, že ho to nezaujíma, ale ono ho to časom zaujímať bude. „Pýcha predchádza pád.“ Iní frajeri skončili na svätej Helene. A táto arogancia, tá obludná arogancia, čo tu predvádzate, naozaj bude mať raz koniec. Ďakujem. (Potlesk.)
Jurzyca, Eugen, poslanec NR SR (2017-12-05):
Ďakujem pekne. Len by som doplnil, Jožo, že Robert Fico bránil ministra Kaliňáka opäť nesprávne starými argumentmi, napríklad, ako dobre vychádzame v organizácii GRECO. Pozrel som si novú správu. Tam sa hovorí, že sme splnili uspokojujúco 6 zo 16 odporúčaní tejto organizácie. Pokiaľ ide o kontraktačný systém Roberta Kaliňáka, tak tam hovoril pán premiér o úsporách. Treba povedať, že tie úspory sa rátajú ako rozdiel medzi konečnou a vymyslenou cenou. Pri úmrtiach na cestách a dobrých číslach chcem povedať, že asi pred dvoma týždňami som sa obrátil na OECD, prečo nie sme ako Slovensko v tabuľke, ktorá ukazuje počet úmrtí na počet odjazdených kilometrov. Odpovedali mi e-mailom, že je to preto, lebo Slovensko nespolupracuje na tvorbe takejto tabuľky, ktorá by nám veľa povedala. A potom ešte k tomu, že pán premiér hovorí, že my kritizujeme rekonštrukciu Hradu, a pritom tam chodíme. Áno, pridám, že chodíme aj na hokejový štadión, o ktorom sme hovorili, že je predražený, a jazdíme po diaľniciach, o ktorých sme hovorili, že sú predražené. A čo máme robiť? Nemáme jazdiť na diaľniciach? Nemáme chodiť na hokej? Nemáme chodiť na Hrad? Toto chce pán premiér?! (Potlesk.)
Paška, Pavol, predseda NR SR (2012-07-02):
Hlasujeme o procedurálnom návrhu, aby sme nepokračovali v rokovaní o tomto návrhu. (Hlasovanie.) 138 prítomných, 79 za, 57 proti, 2 sa zdržali. Návrh sme schválili a nebudeme pokračovať v rokovaní. Pán poslanec Martinák uvedie v prvom čítaní hlasovanie o návrhu pánov poslancov Pavla Freša a Jozefa Mikuša na vydanie zákona, ktorým sa dopĺňa a mení stavebný zákon, je to tlač 89. [Hlasovanie o návrhu poslancov Národnej rady Slovenskej republiky Pavla FREŠA a Jozefa MIKUŠA na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 89.]
Bugár, Béla, poslanec NR SR (2012-06-28):
Ďakujem pekne. Pripájam sa k výzve pána poslanca Paľa Hrušovského, aj v mene klubu. Ja si myslím, že stiahnuť tento návrh je najlepšie riešenie. Totiž, treba si uvedomiť, že manželstvo je sľub, sľub, že dvaja ľudia budú žiť aj dobrom, aj v zlom. A vy navrhujte tak zjednodušiť celý systém, že stačí, keď sa pohádajú dvakrát, trikrát, no a na základe tohto rozhodnutia, a toto rozhodnutie možnože robia v afekte tí ľudia, tak dôjde k tomu, že, že sa bez problémov títo ľudia rozídu na základe vôle. Viete, možno, že vy ste šťastný, že tak ste sa rozviedli, ako ste sa rozviedli. Ja som šťastný, že skoro tridsať rokov žijem s tou istou ženou, ktorá je mi oporou, a pritom aj my sme mali ťažké chvíle. Ak si myslíte, že manželstvo je len o tom, že hurá, hurá, lietame v oblakoch, to určite nie je pravda. Ale nikdy by som nevymenil povedzme tento vzácny vzťah za nejaký voľnejší.
Kresák, Peter, poslanec NR SR (2016-10-20):
Ďakujem pekne, pán predsedajúci. Vážené dámy, vážení páni, je to vlastne jeden z mojich dôvodov, prečo som sa prihlásil k tomuto vystúpeniu. Dovoľte iba zrekapitulovať, že teda v rozprave v druhom čítaní vystúpili na základe písomnej prihlášky štyria páni poslanci a jeden pán poslanec na základe ústneho prihlásenia. Aj vzhľadom na to, že boli podané pozmeňujúce návrhy, ja po dohode s pani ministerkou nebudem dávať návrh, aby sme skrátili lehotu na hlasovanie, a preto teda využijeme tú 48-hodinovú lehotu, ktorú dáva rokovací poriadok v takomto, v takejto situácii. Ďakujem pekne.
Suja, Miroslav, poslanec NR SR (2021-01-12):
Ale pán Pročko hovoril, že chce počuť desať vecí...
B. Bugár, podpredseda NR SR: (2002-05-16):
(Hlasovanie.) Prítomných je 115 poslancov, za 114, zdržal sa 1. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči, druhé hlasovanie. G. Palacka, poslanec: Ďakujem a teraz navrhujem v súlade s rozhodnutím predsedu Národnej rady prideliť vládny návrh zákona o telekomunikáciách, tlač 1470, na prerokovanie ústavnoprávnemu výboru, výboru pre hospodárstvo, privatizáciu a podnikanie a výboru pre obranu a bezpečnosť. Lehoty na prerokovanie navrhujem vo výboroch do 30 dní a v gestorskom výbore do 32 dní od prerokovania v prvom čítaní. Teda od dnešného dňa.
Blanár, Juraj, podpredseda NR SR (2021-10-05):
Ďakujem za uvedenie správy. Vzhľadom na zlúčenú rozpravu vás prosím, pán poslanec, aby ste zaujali miesto určené v rokovacej sále pre vás. Súčasne vás prosím, aby ste tiež plnil úlohu spravodajcu k tomuto programu. Otváram rozpravu k týmto trom bodom programu, vážené panie poslankyne, páni poslanci, písomnú som neobdržal, takže dávam možnosť ústne sa prihlásiť. Konštatujem, že nikto sa nehlási do rozpravy, takže vyhlasujem rozpravu za uzavretú. Chcem sa spýtať pána predkladateľa Kyselicu, pána Saloňa alebo pána Vonsa, či majú záujem. Nie. Ďakujem. Prerušujem rokovanie o týchto troch bodoch a hlasovanie, ako mi uvádza pán spravodajca, je o 11.00 hod. (Reakcia z pléna.) Ďakujem veľmi pekne. Vážené panie poslankyne, páni poslanci, prerušujem rokovanie o týchto bodoch programu a zároveň prerušujem rokovanie Národnej rady (ruch v sále), o 2 minútky, 3 minútky, 11.03 hod. budeme pokračovať hlasovaním o všetkých prerokovaných bodoch programu. Ďakujem. (Trojminútová prestávka.)
Jurinová, Erika, podpredsedníčka NR SR (2013-09-06):
Ďakujem. Reakcia pána poslanca Hlinu. Nech sa páči.
Suja, Miroslav, poslanec NR SR (2023-05-25):
Ďakujem za slovo, pán podpredseda. Tak kvôli mimovládke GLOBSEC vieme uzavrieť hranice, ale keď sme boli s kolegom Miňom Mazurekom v Holíči a videli sme tie tlupy a vlny migrantov, ktoré tam ohrozovali ľudí, ľudia sa báli chodiť do Lidla, báli sa ísť na benzínové pumpy, mamičky v kočíkoch, tak Mikulec tu hovoril, že to sa nedá, že to fyzicky nie je možné. Ale ako vidíme, dá sa to. Keď zasadá Bezpečnostná rada OSN, tak nevidím, že by zatvorili New York alebo Spojené štáty americké. Keď zasadá Európsky parlament, Rada ministrov a podobné nejaké organizácie, tak sa nezatvára celá Európa ani štát, v ktorej zasadá Európska Rada ministrov. Ale keď zasadá GLOBSEC, tak, samozrejme, uzavreme Slovensko, lebo sme banánová republika. Ukazujeme ten pocit sily a menejcennosti domácich obyvateľov. Tak sa pýtam, aký je rozdiel, o čo je dôležitejšia nejaká mimovládka GLOBSEC ako Bezpečnostná rada OSN. O nič! Takže o čo týmto ľuďom ide?! Keď sú ľudia ohrození, voláme migrantov, tak sa nedá. Ale keď pár papalášov z mimovládnej organizácie podporovaní rôznymi organizáciami z celého sveta, tak áno, uzavreme Slovensko. Ja neviem, koho záujmy háji táto vláda, ale ešte podľa mňa horšia ako tá predchádzajúca.
P. Hrušovský, predseda NR SR: (2004-07-06):
(Hlasovanie.) 129 prítomných, 119 za návrh, 10 sa zdržalo. Návrh sme schválili. Teraz budeme hlasovať o návrhu uznesenia na zmeny v zložení členov stálych delegácií Národnej rady Slovenskej republiky v medzinárodných parlamentných organizáciách , ktorý máte rozdaný ako tlač 778. Páni poslanci, pristúpime k hlasovaniu o návrhu uznesenia. Pán poslanec Banáš, ale rozprava o tomto bode programu už bola skončená. Bod sme prerokovali. J. Banáš, poslanec: Ja som len chcel povedať, pán predseda, že  som dal aj návrh na dovolenie ďalších členov ako delegácie v Rade Európy, tak aj v PZ NATO. Tu sú len zmeny, ale tam treba ešte dovoliť do Rady delegácie, teda delegácie pri Rade Európy troch ľudí a do PZ NATO piatich ľudí.
Kollár, Boris, predseda NR SR (2020-05-14):
Otváram rozpravu. Do rozpravy som dostal jednu písomnú prihlášku. Prihlásila sa pani Kat..., poslankyňa Katarína Hatráková. Nakoľko máme čas prestávky, tak ju poprosím, pani poslankyňu, aby sme pokračovali až po 14.00 hod. Ďakujem pekne. (Reakcie z pléna.) Ospravedlňujem sa, áno, tak až po hodine otázok. (Prerušenie rokovania o 12.00 hodine.) (Pokračovanie rokovania o 14.00 hodine.)
Grendel, Gábor, podpredseda NR SR (2022-12-20):
Prezentujme sa a hlasujme. (Hlasovanie.) Prítomných 141 poslancov, za 1, proti 110, zdržalo 30, hlasovali všetci prítomní. Tento bod sme neschválili.
Bugár, Béla, podpredseda NR SR (2018-01-30):
Nech sa páči, prezentujme sa hlasujme o návrhu prerokovať tento vládny návrh zákona v druhom čítaní. (Hlasovanie.) Prítomných 134, za 116, 17 sa zdržali hlasovania, 1 nehlasoval. Návrh sme schválili. Nech sa páči.
Vašečka, Richard, poslanec NR SR (2019-09-25):
Ja avizujem aj som pánu predsedajúcemu avizoval, že chcem ísť do rozpravy, lebo bude to asi rozsiahlejšie. Chcem poďakovať Martinovi za taký konštruktívny ten, tón tej debaty. A teraz v tej faktickej by som ešte stihol povedať reakciu na to, či je motivované, či sú motivované tie naše zákony, alebo ten môj, za seba môžem hovoriť, náboženským presvedčením. Samozrejme, že náboženské presvedčenie mám. Som veriaci kresťan, ale teraz tu o to nejde. Ak ste si všimli, aj ty osobne, ani raz som neargumentoval náboženským presvedčením. Je to skôr presvedčenie, by som povedal, také prirodzené, racionálne, ale aj spoločenské. A ak hovoríme o tom, že žena má právo rozhodovať o týchto veciach, pretože sa jej to bytostne dotýka. Úplne súhlasím s tým, že tehotná matka je vo veľmi špecifickej situácii, ktorú ja ako muž nikdy nezažijem, a preto musím byť veľmi opatrný pri hodnotení tejto situácie, a preto sa mňa osobne, tehotné matky sú vždy pre mňa čímsi posvätným a robím v maximálne možnej miere to, čo im uľahčí život, ako im môžem pomôcť, či už to bola moja vlastná manželka, teda deti, ktorých som otcom, alebo aj ďalšie v mojom okolí, prípadne ktoré, ktoré stretnem. Ale, ale žena môže rozhodovať a dospelá žena okrem prípadu násilia rozhoduje o tom, či sa stane matkou. No, to je vtedy, keď dobrovoľne sexuálne nažíva s mužom, lebo to vedie alebo môže viesť k počatiu dieťaťa, a tu absolútne striktne súhlasím s tým, že nikto nemôže byť nútený ani v rámci manželstva, samozrejme, niekde na ulici, to je násilie. Proti tomu som zásadne. Ale ak sa dieťa počne, tak to rozhodnutie už padlo. Takže viac by som povedal v rozprave. Ďakujem.
Pčolinský, Peter, podpredseda NR SR (2022-10-26):
Otváram rozpravu. Do rozpravy som dostal jednu písomnú prihlášku pána poslanca Miloša Svrčeka. Pán poslanec, nech sa páči, poďte nám povedať váš pozmeňujúci návrh.
Kvorka, Ján, poslanec NR SR (2023-12-05):
Ďakujem za slovo, pán podpredseda. V prvom rade chcem ohodnotiť vystúpenie pána poslanca Kaliňáka, pretože trefne poukázal na veci, kvôli ktorým dnes tu sedíme a ktorými sa zaoberáme. Po druhé by som chcel povedať, že treba si pripomínať, čo tu dorobili tí, ktorí tuná nám vládli pred nami. To je výsledok toho, ktorý sa snažia teraz všemocne rôznymi spôsobmi dostať do pozície, že začínajú útočiť na SMER, vyťahovať kadejaké vymyslené sprostosti a tým ohurovať národ a verejnosť, ktorá toto sleduje. Musíme zabrániť tomu, aby vo verejnom priestore sa nachádzali ľudia, ktorí sú ústavní činitelia, a dokonca nemajú problém s tým, že dokážu poukazovať na veci, ktoré nie sú skutočnosťou a ktoré jednoducho nikdy nemôžu byť pravdou. Veď dnešná schôdza je o Dubaji. Dneska, dnešná schôdza je o pánovi Sulíkovi, ktorý odtiaľto zdrhol, že po ňom ani široko-ďaleko nevieme, kde sa nachádza. Čiže ja z tohto miesta vyzývam pána Sulíka, ak ste chlap, pán Sulík, vráťte sa do sály, aby sme s vami mohli tieto veci zoči do očí prediskutovať. Ďakujem.
Gröhling, Branislav, poslanec NR SR (2019-09-25):
Vážený pán predsedajúci, prosím vás, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Dostál, Ondrej, poslanec NR SR (2017-04-05):
Pán poslanec Matovič, veľmi dobré vystúpenie, vďaka zaň. A aj tie fašistické reakcie dokazujú, že si zaťal do živého a že si to povedal veľmi dobre. V tomto v parlamente sa občas stáva, že niektorí poslanci sa prihlásia s faktickou poznámkou iba preto, aby predrečníka, väčšinou z vlastnej strany, potľapkali po pleci a povedali, že to bolo dobré, poďakovali sa mu, a špeciálni experti sú na to kolegovia zo SMER-u. A ja sa niekedy tak pousmievam až pochechtávam, keď, keď to počujem, ale musím sa priznať, že v tomto prípade som sa aj ja prihlásil len preto, aby som povedal, že to vystúpenie bolo veľmi dobré.
Ivan, Miroslav, poslanec NR SR (2018-10-23):
Ďakujem za slovo. Vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Karola Galeka a Jany Kiššovej na vydanie zákona, ktorým sa mení a dopĺňa zákon 250/2012 Z. z. o regulácii v sieťových odvetviach v znení neskorších predpisov (tlač 1154). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Sabo, Michal, poslanec NR SR (2023-12-15):
Vodohospodársky podnik, voda, dáva zmysel nie? Tina, vďaka za to, že si pripomenula dianie na výboroch, keď v rozpravách k tomuto bodu, o ktorom tu diskutujeme, bolo viac než zreteľné, že viacerí poslanci a viaceré poslankyne tejto koalície si neboli vedomí a vedomé toho, že v tomto zákone nejde iba výhradne a len o zriadenie nového ministerstva. Ešte raz a pomaly to poviem, hej? Že koaliční poslanci a koaličné poslankyne sa až na zasadnutiach parlamentných výborov dozvedeli, že vláda, ktorej sú reprezentantmi a reprezentantmi, sa týmto konkrétnym zákonom pod rúškom vzniku ministerstva na objednávku SNS zároveň snaží zasiahnuť napríklad, ale nielen do rezortu zdravotníctva. Špeciálne teda ide zasiahnuť aj do nezávislosti Úradu pre dohľad nad zdravotnou starostlivosťou. To znamená, že predseda, respektíve aktuálne teda politicky nepohodlná predsedníčka môže byť zo svojej funkcie odvolaná, a to prakticky kedykoľvek. No a z tohto návrhu je viac než kryštalicky jasné, tak ako aj napríklad Oskar Dvořák včera vo svojom tridsaťminútovom vystúpení veľmi exaktne popísal, že tento návrh je priamo celený na pani Renátu Bláhovú. No v protiklade k tomuto celému chcel by som zacitovať tu a teraz z programového vyhlásenia vlády Roberta Fica IV. Konkrétne budem citovať z kapitoly zdravotnej politiky: „Ambíciou vlády je odpolitizovanie rezortu zdravotníctva.“ Ešte raz a pomalšie, precíťte to: „Ambíciou vlády je odpolitizovanie rezortu zdravotníctva.“ Máme mesiac od toho momentu, kedy sa schvaľoval koalíciou tento dokument, a môžeme si pekne urobiť skúšku realitou. Ďakujem, Tina, za tvoj príspevok. (Potlesk.)
Bugár, Béla, podpredseda NR SR (2019-06-27):
Ďakujem. Otváram rozpravu. Pýtam sa, či sa hlási do rozpravy niekto z prítomných poslancov. Ako jediný pán poslanec Fecko, končím možnosť sa prihlásiť do rozpravy. Nech sa páči, máte slovo.
Paška Pavol, predseda NR SR (2014-03-26):
(Hlasovanie.) 139 prítomných, 58 za, 7 proti, 74 sa zdržalo. Návrh sme neschválili. Pani poslankyňa Lucia Žitňanská uvedie hlasovanie o návrhu v prvom čítaní pánov poslancov Gála a Hrnčiara na vydanie ústavného zákona, ktorým sa mení a dopĺňa ústava. Je to tlač 877. (Hlasovanie o návrhu poslancov Národnej rady Slovenskej republiky Gábora Gála a Andreja Hrnčiara na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 877.)
V. Švidroň, poslanec: (2009-06-03):
No a viete, ako to skončilo. Skončilo to skutočne tak, že naši ministri, mnohí z nich už tu dneska nie sú vo funkcii, skutočne v medziach podľa zákona principiálne pomohli tomuto mestu, ktoré skutočne potrebovalo pomoc tak, ako sa najlepšie dalo. Takže táto paralela ma trošku oslovila. Ďakujem za pozornosť.
Pellegrini, Peter, predseda NR SR (2016-02-11):
Pánovi poslancovi Frešovi poprosím minútu dať. Nech sa páči.
Paška, Pavol, predseda NR SR (2013-10-24):
(Hlasovanie.) 137 prítomných, 54 za, 47 proti, 35 sa zdržalo a 1 nehlasoval. Návrh sme neschválili.
Paška, Pavol, predseda NR SR (2014-05-15):
Vážené pani poslankyne, vážení páni poslanci, budeme pokračovať v prerušenom rokovaní o programe 35. schôdze. Pred hlasovaním sme prerušili rokovanie o návrhu na voľbu do funkcie špeciálneho prokurátora v Úrade špeciálnej prokuratúry Generálnej prokuratúry Slovenskej republiky . Bola ukončená rozprava. Chcem sa spýtať, pán námestník, chcete z poverenia generálneho prokurátora zaujať stanovisko? (Reakcia navrhovateľa.) Nie. Pani spravodajkyňa? (Reakcia spravodajkyne.) Nie. Prerušujem rokovanie o tomto bode programu. Ďakujem pekne, pán prvý námestník generálneho prokurátora. Budeme pokračovať rokovaním o bode programu, ktorým je návrh na voľbu kandidáta na sudcu Ústavného súdu Slovenskej republiky – nová voľba . Je to tlač 1019. Chcem vás ešte informovať, že predtým ako sme začali rokovať o tomto bode programu, podala skupina poslancov v zmysle § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Budeme o tom hlasovať pred vykonaním samotnej tajnej voľby po 17.00 hodine. Poprosím pani poslankyňu Anku Vittekovú, aby uviedla návrh a informovala nás o výsledku prerokovania návrhu na voľbu kandidátov na sudcov Ústavného súdu vo výbore.
Klus, Martin, podpredseda NR SR (2019-11-28):
Ďakujem pekne, pán podpredseda vlády. Poprosím vás teraz, aby ste v limite 15 minút odpovedali na otázky adresované predsedovi vlády Slovenskej republiky, a to podľa vyžrebovaného poradia. Prvá otázka je od poslanca Ondreja Dostála a znie nasledovne, prosím, pán podpredseda, odpovedať na otázku, ktorá môže trvať maximálne päť minút: „Do mailov našej zahraničnej služby sa opakovane snažia s rôznymi úspechmi dostať ruské a iné zahraničné služby. Dva roky tu nemáme schválené v parlamente základné stratégie obrany a bezpečnosti štátu a vy v Bezpečnostnej rade štátu riešite faktúry novinára v stovkách eur za reálne odvedenú prácu.“ Nech sa páči.
V. Veteška, podpredseda NR SR: (2007-01-30):
Ak sa všetci zúčastnili tajnej voľby, vyhlasujem tajné hlasovanie za skončené. Prosím overovateľov, aby sa ujali svojej funkcie. Zároveň prerušujem rokovanie 7. schôdze Národnej rady Slovenskej republiky. Pokračovať budeme zajtra ráno o 9.00 hodine, keď budú vyhlásené výsledky tajnej voľby, a hlasovanie v druhom kole v prípade neúspešného prvého kola bude po hlasovaní zajtra po 11.00 hodine. Ďakujem. (Prerušenie rokovania o 19.07 hodine.)
Hrnčiar, Andrej, podpredseda NR SR (2019-09-17):
Pán poslanec Viskupič.
Susko, Boris, poslanec NR SR (2023-03-14):
Poprosím mikrofón. Ďakujem pekne za slovo. Pán predseda, ja sa chcem spýtať, podľa § 85 ods. 4 rokovacieho poriadku v znení posledných a ostatných noviel, mám za to, že by sme mali najprv hlasovať o tom na váš návrh, že či prerokujeme opakovane tento návrh len na schôdzi Národnej rady, alebo sa pridelí všetkým výborom, alebo sa pridelí len gestorskému výboru. Bez toho by sme vôbec nemali pokračovať v opakovanom druhom čítaní. Ďakujem.
Kiššová, Jana, poslankyňa NR SR (2018-12-06):
Ďakujem veľmi pekne. V prvom rade sa chcem poďakovať za všetky faktické poznámky, ktoré boli k veci. K pánovi Čížovi, ja na vás neviem reagovať, ale tiež to myslím v dobrom. Pán poslanec Zelník, vy ste, áno, vy ste hovorili, že vy vlastne idete riešiť nejakú nespravodlivosť a nejaké využívanie nejakého dominantného postavenia. Ale veď my tu máme Protimonopolný úrad, ktorý má presne takúto úlohu, a pokiaľ dochádza k nejakému zneužívaniu dominantného postavenia, má to riešiť v tom konkrétnom prípade. Pán poslanec Baláž, vy ste teda povedali toho viac, ale stále neviem a nepovedali ste to, komu a za akých podmienok majú byť tieto prostriedky na pomoc slovenským výrobcom a potravinárom poskytnuté. Hovoríte, že to pôjde do rozpočtu, tomu rozumiem. Hovoríte, že budete mať nejakú komisiu, tomu tiež rozumiem. Ale nepovedali ste, komu, za akých podmienok, za splnenia akých podmienok tieto peniaze budú určené. Hovoríte, že rizikové situácie, rezervy na rizikové situácie, ako my máme veľmi dobrú skúsenosť s tým, ako vaši nominanti prideľujú peniaze. Veď si všetci veľmi dobre spomeňme, kde skončilo 600 eur (pozn. red.: správne „600 mil. eur“) z ministerstva školstva, z ktorého musel byť zvesený z hrušky váš nominant pán Plavčan. Ako takýmto spôsobom, keď majú byť míňané peniaze, tak naozaj mi prepáčte moju veľkú, zvýšenú obavu. Už asi nestihnem viac. Ale, pán Farkašovský, pán poslanec, vy keď spochybňujete, že neustáli tlak na znižovanie cien potravín, nebude aj tlak na znižovanie ich kvality, tak tam ja veľmi ťažko vás asi... (Prerušenie vystúpenia časomerom.)
Šedivcová, Viera, poslankyňa NR SR (2014-06-27):
Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 1053. V menovanom súvise si dovoľujem predložiť informáciu k návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona výbory prerokovali s lehotou do 4. septembra 2014 a gestorský výbor s lehotou do 8. septembra 2014. Prosím, pán predsedajúci, otvorte všeobecnú rozpravu.
P. Hrušovský, predseda NR SR: (2003-10-24):
Páni poslanci, pristúpime k hlasovaniu. Pán poslanec Hamerlik, prosím, aby ste uvádzali jednotlivé návrhy na hlasovanie aj s tým upozornením, že v spoločnej správe výboru je identicky procedurálny návrh taký, ako podali páni poslanci, myslím si, že Mečiar a ešte jeden z pánov poslancov. Nech sa páči. R. Hamerlik, poslanec: Áno, pán predseda, v spoločnej správe nie je taký návrh, takže pristúpime k hlasovaniu o procedurálnych návrhoch pána poslanca Mečiara. Takže, pán predsedajúci, dajte, prosím, hlasovať o prvom procedurálnom návrhu pána poslanca Mečiara prerušiť rokovanie o predloženom vládnom návrhu zákona.
P. Paška, predseda NR SR: (2008-04-02):
(Hlasovanie.) 141 prítomných, 76 za, 64 sa zdržalo, 1 nehlasoval. Tento návrh sme schválili. Keďže sme prešli všetky body spoločnej správy a takisto pozmeňujúce návrhy a mám poverenie gestorského výboru, pán predseda, dajte, prosím, hlasovať o postúpení uvedeného zákona do tretieho čítania ihneď.
M. Číž, podpredseda NR SR: (2006-09-05):
Vážené kolegyne, kolegovia, otváram všeobecnú rozpravu. Chcem vám oznámiť, že do rozpravy som nedostal žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Ak nie, vážené kolegyne, uzatváram možnosť podania ústnych prihlášok do rozpravy a zároveň vyhlasujem všeobecnú rozpravu za skončenú. Predpokladám, že opäť nebudú ani navrhovateľ, ani spravodajca zaujímať stanovisko. Ďakujem veľmi pekne. Vážené kolegyne, kolegovia, prerušujem rokovanie o tomto bode programu. Ďalej pokračujeme prvým čítaním o vládnom návrhu zákona o zvýšení výsluhových dôchodkov zo sociálneho zabezpečenia policajtov a vojakov v roku 2006 . Tento vládny návrh ste dostali ako tlač 44, návrh na jeho prerokovanie vo výboroch máte v rozhodnutí č. 48. Prosím preto podpredsedu vlády a ministra vnútra Slovenskej republiky Roberta Kaliňáka, aby vládny návrh zákona uviedol.
Nicholsonová, Lucia, podpredsedníčka NR SR (2016-05-24):
Ďakujem pani poslankyni Jane Kiššovej. Na vaše vystúpenie chcú reagovať traja páni poslanci. Končím možnosť prihlásiť sa s faktickou. Pán poslanec Rajtár, nech sa páči.
Blaha, Ľuboš, poslanec NR SR (2015-09-17):
Ďakujem pekne za všetky príspevky. Ja len pánovi kolegovi Muránskemu poviem, naozaj mať rád ľudí, na to nemusíte byť socialista, aj keď vám to rozhodne odporúčam. Len vychádzajme z politologického delenia, a priori konzervatívne ideológie považujú človeka za hriešneho, za zlého. A to vám potvrdí každý konzervatívny filozof. A priori socialistickí, anarchistickí a komunistickí a iní ľavicoví filozofi vám povedia, že ľudia sú od prírody dobrí alebo majú potenciál byť dobrí. To znamená, tu je ten zásadný filozofický rozdiel, ktorý vám potvrdí každá politologická učebnica. Teraz k tej Afrike. Tu nie je otázka histórie. Ale dobre ste to pomenovali potom. To je zvláštne, keď hovoríte o Číne a Sovietskom zväze, vtedy ste úplne pravdovravný, ale keď hovoríte o západe, tam už zrazu vám to nejde povedať. Áno, aj Čína, aj Sovietsky zväz to robil, aj západ to robí, sú to neokolónie, presne ten výraz. Akurát západ je v tom dneska ale extrémne efektívny. Neokolonializmus presne to je. Ono sú tie krajiny úplne závislé, vy to nemôžete zvaľovať na tých chudobných lídrov, oni nemajú žiadne daňové príjmy, pretože globálny poriadok im v tom zabraňuje, oni nemajú pod kontrolou svoje štáty bez toho, aby sa nespoľahli práve na západné veľmoci, ktoré to veľmi dobre využívajú. Oni ich tlačia ku dnu, kvôli tej ťažbe, áno, presne tak. To je neokoloniálny vzťah. Je zvláštne že keď pri Číne o tom hovoríte, tam to poviete úplne na rovinu, ale pri západe máte furt ten strach. Však je demokracia, však už naozaj vy ste človek, ktorý by mohol mať tú odvahu to povedať. Tak to proste je, neokolonializmus môže za vojny, za chudobu, za všetko to zlo. A teraz to konečne Európa vidí, lebo tí ľudia z týchto krajín, z týchto temných krajín, ktoré sme my zatemnili, prichádzajú sem a až teraz sa z toho spamätávajú tí kaviarenskí humanisti, veľkí humanisti. To je to pokrytectvo. Ďakujem.
P. Hrušovský, predseda NR SR: (2004-12-10):
(Hlasovanie.) 138 prítomných, 98 za návrh, 1 proti, 39 sa zdržalo. Národná rada Slovenskej republiky návrh uznesenia schválila. Tým sme odhlasovali, páni poslanci, všetky prerokované body programu. Teraz budeme pokračovať v rokovaní o Strednodobej stratégii zahraničnej politiky Slovenskej republiky do roku 2015 . Prosím pána ministra zahraničných vecí, aby zaujal miesto pre navrhovateľov, pána poslanca  Banáša, aby zaujal miesto pre spravodajcov, a pána poslanca Galbavého, aby prestal telefonovať v rokovacej sále. (Reakcia z pléna.) Pán poslanec Paška. Pardon Nech sa páči, pán poslanec Banáš je posledný prihlásený do rozpravy. Panie poslankyne, páni poslanci, chcem ešte informovať o ďalšom postupe prerokúvania ďalších bodoch programu. Včera sme hovorili aj o tom, že na dnešnom rokovaní budeme mať aj návrh na vymenovanie guvernéra Národnej banky Slovenska. Ja odporúčam, aby sme tak urobili po prerokovaní bodu programu Strednodobá stratégia zahraničnej politiky Slovenskej republiky do roku 2015,  kde... (Hlasy z pléna.) Páni poslanci, môžeme ešte prerušiť rokovanie o tomto bode programu, pristúpiť k návrhu na vymenovanie guvernéra Národnej banky Slovenska a potom pokračovať v rokovaní. Je všeobecný súhlas s takýmto návrhom? Páni poslanci, pán minister, prosím vás, aby ste... (Reakcia z pléna.) Áno. Páni poslanci, prosím, aby ste sa nerozchádzali, chcem vás informovať, že dnes budeme rokovať do 13.00 hodiny. Vyhlásime potom obedňajšiu prestávku, po ktorej schôdzu Národnej rady prerušíme do utorka do 9.00 hodiny. A budeme potom v utorok pokračovať nie v rokovaní 33. schôdze, ale v rokovaní 34. schôdze Národnej rady, ktorej návrh programu ste dostali do lavíc na návrh skupiny poslancov. Teraz by som prosil, páni poslanci, pán poslanec, prosím vás, zatvorte dvere na rokovacej sále, o návrh podpredsedu vlády a ministra financií Slovenskej republiky, ktorého požiadam, aby z poverenia vlády Slovenskej republiky podal návrh na vymenovanie guvernéra Národnej banky Slovenska. Návrh vlády vám bol rozdaný ako tlač 980. Nech sa páči, pán podpredseda vlády, máte slovo.
F. Devínsky, poslanec: (2005-03-21):
V predchádzajúcej diskusii o študentských pôžičkách dosť často odznievalo, že výučba musí byť prepojená s výskumom, že musí byť kvalitná, že je nevyhnutné, aby vysoké školy dostávali viac prostriedkov aj na výskumné účely. Všade na svete sa to deje najmenej dvomi kanálmi. Prvým je štátny rozpočet prostredníctvom inštitucionálneho financovania a druhým sú grantové agentúry rôzneho typu, prostredníctvom ktorých sa vo voľnej súťaži dajú získať ďalšie prostriedky. Ak je v záujme krajiny podporiť výskum a vývoj na vysokých školách, ako toto už často odznievalo aj z radov opozície, potom rozpočet poskytuje nemalý podiel financovania práve inštitucionálnym spôsobom, pričom je, samozrejme, nevyhnutné určiť presné a prísne pravidlá, ako a na aký účel sa majú tieto prostriedky použiť. Tento dlhší úvod o inštitucionálnom financovaní som si dovolil preto, lebo chcem hneď teraz zdôrazniť, že návrh zákona rieši podporu vedy, výskumu a vývoja...
Dostál, Ondrej, poslanec NR SR (2019-06-26):
Budem teraz iba veľmi stručne. Prihlásil som sa práve pre takýto prípad. Samozrejme, že budú obmedzení v tom, že majú, sú limitovaní v získavaní prostriedkov. To sú všetci, ale niektoré politické strany dostávajú príjmy od štátu, iné nedostávajú. (Reakcia z pléna.) No mimo... (Prerušenie vystúpenia predsedajúcim.)
Laššáková, Jana, podpredsedníčka NR SR (2014-10-16):
Ideme hlasovať o bodoch 1 až 7 z informácie výboru. Prezentujme sa a hlasujeme. (Hlasovanie.) 128 prítomných, 79 za, nikto nebol proti, zdržalo sa 49 poslancov. Schválili sme body. Nech sa páči, pani spravodajkyňa.